**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**——— —————— 2024թ․ N ——**

**ՀԱՅԱՍՏԱՆԻ ՀԱՆՐԱՊՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՀՈՒՆԻՍԻ 30 N978-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 34-րդ հոդվածով՝ Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2011 թվականի հունիսի 30-ի «Հայաստանի Հանրապետությունում մասնագիտական կրթական ծրագրեր իրականացնող ուսումնական հաստատությունների և դրանց մասնագիտությունների պետական հավատարմագրման կարգը հաստատելու և Հայաստանի Հանրապետության կառավարության 2000 թվականի հուլիսի 7-ի N 372 որոշումն ուժը կորցրած ճանաչելու մասին» N 978-Ն որոշման հավելվածում կատարել հետևյալ փոփոխությունները և լրացումները `

1. 1-ին կետում «միջին» բառից առաջ ավելացնել «նախնական (արհեստագործական) և» բառերը։
2. 3.1-րդ կետը ճանաչել ուժը կորցրած։
3. 7-րդ կետի 3)-րդ ենթակետում «(web.sսrvey.anqa.am)» բառերը փոխարինել «([http://forms.anqa.am](http://forms.anqa.am/#/login) )» բառերով:
4. 8-րդ կետի 3)-ի ենթակետի բ. կետը շարադրել հետևյալ կերպ. «բ. շնորհել ինստիտուցիոնալ հավատարմագրում պայմանով
5. 11-րդ կետում շարադրել հետևյալ խմբագրությամբ․

«11․ ՈԱԱԿ-ը հավատարմագրման հանձնաժողովի ընդունած որոշումը, հավատարմագրման վկայականի ձևաթղթի հետ միասին, ներկայացնում է նախարարություն՝ նախարարի հաստատմանը: Նախարարը քսան (20) աշխատանքային օրվա ընթացքում հաստատում է վկայականը և հանձնում է ՈԱԱԿ-ին` հավատարմագրման պետական գրանցամատյանում համապատասխան գրառում կատարելու համար: Մեկ աշխատանքային օրվա ընթացքում ՈԱԱԿ-ը հավատարմագրման պետական գրանցամատյանում կատարում է համապատասխան գրառում և վկայականը պատշաճ կերպով հանձնում ուսումնական հաստատությանը: Ուսումնական հաստատության ինստիտուցիոնալ կարողությունները համարվում են հավատարմագրված՝ հավատարմագրման պետական գրանցամատյանում գրանցվելու պահից: ՈԱԱԿ-ն ինստիտուցիոնալ հավատարմագրման մասին ընդունված որոշումը հրապարակում է իր կայք-էջում»։

1. 12-րդ կետը շարադրել հետևյալ խմբագրությամբ․

«Բարձրագույն ուսումնական հաստատություններին ինստիտուցիոնալ հավատարմագիրը տրվում է 6 կամ 4 տարի ժամկետով կամ 4 տարի ժամկետով պայմանով: Բարձրագույն ուսումնական հաստատությունը ստանում է 4 տարի ժամկետով հավատարմագրում, եթե փորձագիտական զեկույցում նշված թերությունները ոչ էական են՝ ցածր ռիսկայնությամբ, ոչ հրատապ և կարող են վերացվել 4 տարվա ընթացքում:

Բարձրագույն ուսումնական հաստատությունը ստանում է ինստիտուցիոնալ հավատարմագրում 4 տարի պայմանով, եթե փորձագիտական զեկույցում նշված թերություններն էական են և պետք է վերացվեն 2 տարվա ընթացքում:

4 տարի ժամկետով և 4 տարի ժամկետով պայմանով հավատարմագրում շնորհելու որոշման հրապարակումից հետո՝ երկամսյա ժամկետում, ուսումնական հաստատությունը ՈԱԱԿ-ին է ներկայացնում փորձագիտական զեկույցում նշված թերությունների վերացման գործողությունների հաստատության կողմից հաստատված ծրագիրը և համապատասխան ժամանակացույցը:

Հավատարմագրում ստացած բարձրագույն ուսումնական հաստատությունը 2 տարին մեկ անգամ պարտավոր է իրականացնել ինստիտուցիոնալ ներքին գնահատում և արդյունքները ներկայացնել ՈԱԱԿ»:

1. 12․ 1-րդ կետը շարադրել հետևյալ խմբագրությամբ․

«Նախնական (արհեստագործական) և միջին մասնագիտական ուսումնական հաստատություններին ինստիտուցիոնալ հավատարմագիրը տրվում է 4 տարի ժամկետով կամ 4 տարի ժամկետով պայմանով: Նախնական (արհեստագործական) և միջին մասնագիտական ուսումնական հաստատությունը ստանում է 4 տարի ժամկետով հավատարմագրում, եթե փորձագիտական զեկույցում նշված թերությունները ոչ էական են՝ ցածր ռիսկայնությամբ, ոչ հրատապ և կարող են վերացվել 4 տարվա ընթացքում:

Նախնական (արհեստագործական) և միջին մասնագիտական ուսումնական հաստատությունը ստանում է ինստիտուցիոնալ հավատարմագրում 4 տարի պայմանով, եթե փորձագիտական զեկույցում նշված թերություններն էական են և պետք է վերացվեն 2 տարվա ընթացքում:

Հավատարմագրում ստացած նախնական (արհեստագործական) և միջին մասնագիտական ուսումնական հաստատությունը 2 տարին մեկ անգամ պարտավոր է իրականացնել ինստիտուցիոնալ ներքին գնահատում և արդյունքները ներկայացնել ՈԱԱԿ»:

1. 12.2 և 12.6-րդ կետերում «պայմանական» բառը փոխարինել «պայմանով» բառով:
2. 12․3-րդ կետը շարադրել հետևյալ խմբագրությամբ․

«Պայմանով ինստիտուցիոնալ հավատարմագրում ստացած ուսումնական հաստատությունների կողմից ինստիտուցիոնալ ներքին գնահատման արդյունքներ ՈԱԱԿ-ին ներկայացնելուց հետո փորձագիտական խումբը մեկ ամսվա ընթացքում կատարում է 2-օրյա այց ուսումնական հաստատություն և ներկայացնում փորձագիտական զեկույց ՈԱԱԿ-ին:

1. 12․4-րդ կետը շարադրել հետևյալ խմբագրությամբ․

«Ուսումնական հաստատության կողմից ներկայացված թերությունների վերացման ծրագրի, փորձագիտական զեկույցի հիման վրա հավատարմագրման հանձնաժողովը կայացնում է հետևյալ որոշումները.

ա) հավատարմագրումը համարել ուժի մեջ ևս 2 տարի, եթե թերությունները սահմանված ժամկետում վերացվել են,

բ) հավատարմագրումն ուժը կորցրած ճանաչել, եթե թերությունները սահմանված ժամկետում չեն վերացվել և մերժման որոշման հիմնավորումը ներկայացնել ուսումնական հաստատությանը և նախարարությանը։

1. 12․5-րդ կետը շարադրել հետևյալ խմբագրությամբ․

«Պայմանական ինստիտուցիոնալ հավատարմագրում ստացած ուսումնական հաստատության հետ քննարկել թերությունները՝ նախքան փորձագիտական հանձնաժողովին ներկայացնելը:»:

1. 12.6-րդ կետն ուժը կորցրած ճանաչել:
2. 12.7-րդ կետն ուժը կորցրած ճանաչել։
3. 13-րդ կետում «ուսումնական հաստատությանը» բառերից առաջ լրացնել «բարձրագույն» բառը:
4. 14-րդ կետի 3)-րդ ենթակետում «(web.sսrvey.anqa.am)» բառերը փոխարինել «([http://forms.anqa.am](http://forms.anqa.am/#/login) )» բառերով:
5. 21-րդ կետը շարադրել հետևյալ խմբագրությամբ․

«ՈԱԱԿ-ը հավատարմագրման հանձնաժողովի ընդունած որոշումը, հավատարմագրման վկայականի ներդիրի ձևաթղթի հետ միասին, ներկայացնում է նախարարություն՝ նախարարի հաստատմանը: Նախարարը հաստատում է վկայականը քսան (20) աշխատանքային օրվա ընթացքում և հանձնում է ՈԱԱԿ-ին` հավատարմագրման պետական գրանցամատյանում համապատասխան գրառում կատարելու համար: Մեկ աշխատանքային օրվա ընթացքում ՈԱԱԿ-ը հավատարմագրման պետական գրանցամատյանում կատարում է համապատասխան գրառում և վկայականը պատշաճ կերպով հանձնում ուսումնական հաստատությանը: Ուսումնական հաստատության մասնագիտության կրթական ծրագիրը համարվում է հավատարմագրված՝ հավատարմագրման պետական գրանցամատյանում գրանցվելու պահից: ՈԱԱԿ-ը ծրագրային հավատարմագրման մասին ընդունված որոշումը հրապարակում է իր կայքում»։

1. 25-րդ կետը շարադրել հետևյալ խմբագրությամբ․

«Հավատարմագրման հանձնաժողովի ինստիտուցիոնալ կամ ծրագրային հավատարմագրման որոշումները կարող են բողոքարկվել ՈԱԱԿ-ի հոգաբարձուների խորհրդին` որոշման հրապարակումից հետո` մեկամսյա ժամկետում՝ հավատարմագրման հանձնաժողովի ձևավորման և գործունեության ընթացակարգով սահմանված կարգով կամ դատարան` Հայաստանի Հանրապետության օրենսդրությամբ սահմանված կարգով»։

1. 26-րդ կետը ճանաչել ուժը կորցրած։
2. 33-րդ կետը շարադրել հետևյալ խմբագրությամբ. «Ինքնավերլուծությունը ներկայացվում է հայերենով՝ թղթային և էլեկտրոնային տարբերակներով: Միջազգային փորձագետ ներգրավելու դեպքում ինքնավերլուծությունը ներկայացվում է նաև անգլերենով»:
3. 52-53-րդ կետերը ճանաչել ուժը կորցրած։
4. 54-րդ կետից հանել «եզրակացությունները» բառը։
5. 59-րդ կետը շարադրել հետևյալ խմբագրությամբ․

«Ուսումնական հաստատությունը 57-րդ կետի 2)-րդ և 3)-րդ ենթակետերով հավատարմագրումն ուժը կորցրած ճանաչելու մասին որոշումն ստանալուց հետո 10-օրյա ժամկետում պարտավոր է իր ստացած պետական հավատարմագրման վկայականը վերադարձնել ՈԱԱԿ-ին և դադարեցման մասին տեղեկացնել նախարարությանը»։

1. 61-րդ կետը շարադրել հետևյալ խմբագրությամբ․

«Ուսումնական հաստատությունը պետական հավատարմագրման վկայականը կորցնելու դեպքում դիմում է կրթության պետական կառավարման լիազորված մարմին, որը 15-օրյա ժամկետում տալիս է «Կրկնօրինակ» նշագրմամբ պետական հավատարմագրման նոր վկայական»։

1. 62-րդ կետը շարադրել հետևյալ խմբագրությամբ․

«ՈԱԱԿ հոգաբարձուների խորհուրդի կողմից հաստատում է փորձաքննության անցկացման ձեռնարկը, ինստիտուցիոնալ և ծրագրային հավատարմագրման ինքնավերլուծության ձևաչափերը»։

1. Կարգը լրացնել «VI. Անցումային դրույթներ» գլխով։
2. Անցումային դրույթներ գլխում 63-րդ կետը շարադրել հետևյալ բովանդակությամբ․

«Սույն կարգի 12․1-րդ, 12․3-րդ 12․4-րդ կետերը տարածվում են պայմանական 2 տարի ժամկետով ինստիտուցիոնալ հավատարմագրում ստացած միջին մասնագիտական ուսումնական հաստատությունների վրա»։

2․ Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը։

**Հայաստանի Հանրապետության**

**վարչապետ Ն. Փաշինյան**

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՀՈՒՆԻՍԻ 30 N978-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

1. **Ընթացիկ իրավիճակը և իրավական ակտի ընդունման անհրաժեշտությունը**

Հավատարմագրման կարգում վերջին փոփոխությունները կատարվել են 2014 թվականին։ 8 տարիների ընթացքում հավատարագրման գործընթացներում տեղի են ունեցել ընթացակարգային և բովանդակային փոփոխություններ, որոնց միջանկյալ կարգավորումը հրատապ է, որոնք մասնավորապես վերաբերում են միջին մասնագիտական ուսումնական հաստատությունների (ՄԿՈՒ հաստատություն) հավատարմագրման գործընթացների ժամկետներին, բովանդակությանը և մոտեցումներին։

Հավատարմագրման գործընթացներում ՄԿՈՒ հաստատությունների մասով ի հայտ եկած խնդիրները պայմանականորեն բաժանվում են բովանդակային և ընթացակարգային խնդիրների։

ՀՀ-ում բուհերի և ՄԿՈւ հաստատությունների համար հավատարմագրման ժամկետների նույնականացումը հատկապես վեց տարվա դեպքում, ինչպես նաև պայմանական հավատարմագրման մոտեցման մասով արդարացված չէ մի շարք պատճառներով․

1․ ՄԿՈւ հաստատությունների կողմից մատուցվող կրթական ծառայությունները պետք է լինեն ճկուն՝ անմիջականորեն ապահովելով աշխատաշուկայի պահանջմունքները։ ՄԿՈՒ-աշխատաշուկա սերտ կապը ստիպում է, որ կրթական ծրագրերը, կառավարման մոտեցումները արագորեն փոփոխվեն։ Հետևաբար ՄԿՈւ հաստատությունների հավատարմագրման ժամկետները ևս պետք է լինեն արդարացված և չլինեն անհիմն երկար, դրանով իսկ նպաստելով կրթական առկա խնդիրների բացահայտմանը և ժամանակին համահունչ խորհրդատվությունների տրամադրմանը։

Այս խնդիրներից ելնելով առաջարկվում է ՄԿՈՒ հաստատությունների հավատարմագրման առավելագույն ժամկետ սահմանել 4 տարին։

Բայց միևնույն ժամանակ հաշվի առնելով, որ ՄԿՈՒ հաստատությունների մեծ մասը պետական հաստատություններ են, ու հավատարագրումներն իրականացվում են պետական բյուջեի միջոցների հաշվին, ուստի կարգում առաջարկել ենք երկու տարբերակ:

2․ Բացի այդ, 2 տարի պայմանական հավատարմագրման գործընթացը անվերջ ձգվում էր, իսկ 1-ին ցիկլի փակումը դառնում է անիրատեսական՝ հաշվի առնելով պետական ֆինանսավորմամբ տարեկան հավատարմագրվող ՄԿՈՒ հաստատությունների թիվը։

Միաժամանակ նախատեսվում է, որ բոլոր պետական ՄԿՈՒ հաստատությունները հավատարմագրվեն մինչև 2025, որպեսզի կարողանանք ապահովել 2-րդ ցիկլի մեկնարկը։ Ցիկլերի ապահովումը հնարավորություն կտա որակի կառույցին գնահատելու ցիկլից ցիկլ կատարվող հավատարմագրումների արդյունքները, տրամադրել ժամանակին համահունչ խորհրդատվություններ։

Ինչ վերաբերում է կարգի 52-րդ և 53-րդ կետերին, ապա դրանք իրենց գոյությամբ խաթարում են փորձագիտական խմբի և հավատարմագրման հանձնաժողովի անկախությունը, քանի որ ՈԱԱԿ աշխատակազմը իրավունք չունի եզրակացություն կազմել անկախ փորձագիտական զեկույցի վերաբերյալ։

Կարգի Անցումային դրույթներ նոր բաժնում առաջարկվում է նաև գործող կարգով արդեն 2 տարի ժամկետով պայմանական հավատարմարում ստացած ՄԿՈՒ հաստատությունների հավատարմագրման նոր մոտեցումներ՝ նպատակ ունենալով ապահովելու հավատարմագրման առաջին ցիկլի ավարտը 2025թ։

Հավատարմագրման կարգի 3․1 կետը կորցրել է արդիականությունը ժամկետով պայմանավորված։

12.5-րդ և 12.7 կետերը ևս կորցրել են իրենց արդիականությունը, քանի որ առաջարկվող նոր մոտեցումներին չեն համապատասխանում։

Առաջարկվում է ուժը կորցրաճ ճանաչել 26-րդ կետը, քանի որ այդ դրույթը երբեք չի կիրառվել ու դրա դիմաց պետական տուրք չի գանձվել, քանի որ վկայականի տպման և տրամադրման ծախսերն իրականացնում է ՈԱԱԿ-ը։ Մոտեցումը կարգի էությունից չէր բխում։

1. **Առաջարկվող կարգավորման բնույթը և ակնկալվող արդյունքը**

Ուսումնական հաստատությունների հավատարման գործընթացի ընթացքում վեր են հանվել այն խնդիրները, որոնք ունեն կարգավորման կարիք և սույն որոշման նախագծով առաջարկվող փոփոխություններով նախատեսվում է կարգավորել վերոնշյալ խնդիրները և հավատարմագրման գործընթացը դարձնել առավել ճկուն և արդյունավետ:

**3. Տվյալ բնագավառում իրականացվող քաղաքականությունը**

Սույն որոշման նախագծի ընդունման դեպքում նախնական մասնագիտական (արհեստագործական) և միջին մասնագիտական կրթական համակարգում ներկայումս տարվող քաղաքականության փոփոխություն չի ակնկալվում:

**4․ Կարգավորման նպատակը և բնույթը**

Փոփոխությունների արդյունքում կունենանք ժամանակի կրթական քաղաքականությանը համահունչ մոտեցումներ որակի արտաքին գնահատման մասով, նախնական մասնագիտական (արհեստագործական) և միջին մասնագիտական կրթության առավել ճկուն համակարգ։

**5. Նախագծի մշակման գործընթացում ներգրավված ինստիտուտները և անձինք**

Սույն որոշման նախագիծը մշակվել է ՀՀ կրթության, գիտության, մշակույթի և սպորտի նախարարության կողմից:

**6. Ակնկալվող արդյունքը**

Փոփոխությունների արդյունքում կունենանք ժամանակի կրթական քաղաքականությանը համահունչ մոտեցումներ որակի արտաքին գնահատման մասով, նախնական մասնագիտական (արհեստագործական) և միջին մասնագիտական կրթության առավել ճկուն համակարգ։

**«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ».**

Որոշման մեջ փոփոխություններ և լրացումներ կատարելը պայմանավորված է կրթության որակի զարգացման միտումներին և ՀՀ կառավարության 2021-2026թթ․ ծրագրի դրույթներին հավատարմագրման գործընթացների համապատասխանեցմամբ։

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում եկամուտների ավելացում կամ նվազեցում չի առաջացնի:

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

Այլ իրավական ակտերում փոփոխությունների և/կամ լրացումների անհրաժեշտություն չի առաջացնում: